ช่วยสรุปเรื่อง "3 ทางเลือกจัดการกองทุนสำรองเลี้ยงชีพแบบไม่เสียภาษี" ให้หน่อยค่ะ
3 ทางเลือก... จัดการกองทุนสำรองเลี้ยงชีพแบบไม่เสียภาษี

หากต้องออกจากกองทุนสำรองเลี้ยงชีพก่อนที่จะเกษียณ มี 3 ทางเลือกในการบริหารจัดการเงินกองทุนที่จะได้มา เพื่อให้เงินก้อนนี้ยังคงได้รับสิทธิประโยชน์ทางภาษี

คงเงินเอาไว้กับนายจ้างเก่า
แม้ว่าจะถูกเลิกจ้าง แต่ลูกจ้างสามารถคงเงินเอาไว้ในกองทุนสำรองเลี้ยงชีพกับนายจ้างเก่าต่อไปได้ โดยเงินที่คงไว้จะได้รับผลประโยชน์จากการลงทุนต่อไป เพียงแต่จะไม่ได้รับเงินสมทบจากนายจ้างเก่านับจากวันที่พ้นสภาพการเป็นพนักงาน และเสียค่าธรรมเนียมการคงเงินไว้ที่ 500 บาทต่อปี

อย่าลืม!!! ตรวจสอบข้อบังคับหรือเงื่อนไขของกองทุนด้วย เช่น บางบริษัทกำหนดให้คงเงิน PVD ได้ไม่เกิน 3 ปี เป็นต้น

โอนไปกองทุนสำรองเลี้ยงชีพของนายจ้างใหม่
เมื่อถูกเลิกจ้างและตัดสินใจคงเงินกองทุนสำรองเลี้ยงชีพไว้กับนายจ้างเก่า แต่เมื่อได้งานใหม่และนายจ้างใหม่ก็มีกองทุนสำรองเลี้ยงชีพ ก็ควรโอนไปอยู่กับกองทุนสำรองเลี้ยงชีพของนายจ้างใหม่

วิธีการนี้จะทำให้คงสิทธิประโยชน์ทางภาษีของกองทุนสำรองเลี้ยงชีพต่อไป และไม่ต้องเสียค่าธรรมเนียมการคงเงิน ที่สำคัญ... ยังนับอายุการเป็นสมาชิกกองทุนต่อเนื่องได้ด้วย
  โอนไปกองทุนรวมเพื่อการเลี้ยงชีพ (RMF)
หากนายจ้างเลิกกิจการหรือถูกเลิกจ้าง และตัดสินใจทำงานเป็นฟรีแลนซ์ ทางเลือกที่ดีที่สุด คือ โอนย้ายเงินจากกองทุนสำรองเลี้ยงชีพ ไปยังกองทุนรวมเพื่อการเลี้ยงชีพ (RMF) เพราะนอกจากจะยังคงสิทธิประโยชน์ทางภาษีของกองทุนสำรองเลี้ยงชีพแล้ว ยังช่วยให้เงินยังคงลงทุนต่อไป และทำให้บรรลุเป้าหมายการวางแผนเพื่อเกษียณได้ด้วย
3 ทางเลือกจัดการกองทุนสำรองเลี้ยงชีพแบบไม่เสียภาษี
1. คงเงินเอาไว้กับนายจ้างเก่า จะได้รับผลประโยชน์จากการลงทุนต่อไป แต่ไม่ได้รับเงินสมทบจากนายจ้างนับจากวันที่พ้นสภาพการเป็นพนักงาน ้องเสียค่าธรรมเนียมและอย่าลืมตรวจสอบเงื่อนไขของกองทุน
2. โอนไปกองทุนสำรองเลี้ยงชีพของนายจ้างใหม่ ทำให้คงสิทธิประโยชน์ทางภาษีต่อไป และไม่ต้องเสียค่าธรรมเนียม และยังนับอายุการเป็นสมาชิกกองทุนต่อเนื่อง
3. โอนไปกองทุนรวมเพื่อการเลี้ยงชีพ (RMF) จะยังคงสิทธิประโยชน์ทางภาษี ช่วยให้เงินยังคงลงทุนต่อไป และบรรลุเป้าหมายการวางแผนเพื่อเกษียณ
ข่าวเศรษฐกิจและการเงิน,ความรู้ทางการเงิน